gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5072, del 17-08-2005 (2005/9450)

Informació pública de la convocatòria d'Assemblea General extraordinària.
-------------------------------------------------------------------------

### Dades del document

Número de DOGV
:   5072

Data del DOGV
:   17-08-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/9450


Organisme emissor
:   Credit València Caja Rural, COOP Crèd. V.

Tipus de document
:   Anunci

Informació pública de la convocatòria d'Assemblea General extraordinària. [2005/A9450]
  
El Consell Rector de Crèdit València Caixa Rural, Cooperativa de Crèdit Valenciana, de conformitat amb els seus estatuts, convoca els seus socis a l'Assemblea General Extraordinària que tindrà lloc el pròxim dia 7 de setembre, a les 17.00 hores, en primera convocatòria, i a les 17.30 hores del mateix dia en segona convocatòria, al domicili social de l'entitat, a València, carrer Santa María Micaela, 6, amb el següent
  
Ordre del dia
  
1. Adaptació dels estatuts socials a la Llei 8/2003, de 24 de març, de Cooperatives de la Comunitat Valenciana, i al Decret 83/2005, de 22 d'abril, del Consell de la Generalitat, pel qual es regulen les cooperatives de crèdit de la Comunitat Valenciana. Habilitació al Consell Rector perquè complete, adeqüe, o esmene el text estatutari aprovat en la mesura necessària per a complir amb les indicacions o objeccions de l'administració pública o dels registres competents. Autorització expressa al president de l'entitat per a l'elevació a públic dels estatuts socials.
  
2. Autorització y ratificació de contractes.
  
3. Precs i preguntes.
  
4. Designació de dos socis per a l'aprovació de l'acta de la Assemblea General.
  
De conformitat amb la legalitat vigent, els documents que se sotmetran a consideració de l'Assemblea es troben a disposició dels socis de l'entitat a la seu social.
  
València, 1 d'agost de 2005.- El president: Salvador Galduf Lapiedra.
Diari Oficial de la Generalitat Valenciana


Sumari del DOGV 5116, del 18-10-2005 (2005/11974)

Expedient número MY05/00479/S/83. Adquisició de revistes cientifiques i tèniques.
---------------------------------------------------------------------------------

### Dades del document

Número de DOGV
:   5116

Data del DOGV
:   18-10-2005

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2005/11987


Data del document
:   30-09-2005

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * licitació
    * subministrament de documents
    * contracte de subministraments

Expedient número MY05/00783/S/83. Adquisició de revistes cientifiques i tèniques. [2005/M11030]
  
En compliment del que disposa l'article 93 del Text Refós de la Llei de Contractes de les Administracions Públiques, aprovat per Reial Decret Legislatiu 2/2000, de 16 de juny, es fa pública la següent adjudicació:
  
1) Entitat adjudicadora
  
a) Organisme: Universitat Politècnica de València.
  
b) Dependència: Biblioteca General.
  
c) Número d'expedient: MY05/00574/S/83.
  
2) Objecte del contracte
  
a) Tipus de contracte: subministraments.
  
b) Descripció de l'objecte: adquisició de revistes cientifiques i tèniques.
  
c) Lots:
  
Lot 1: adquisició de revistes científiques i tècniques.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana de data 4 d'agost de 2005.
  
3) Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4) Pressupost base de licitació
  
Lot 1: 436.520,00 euros.
  
5) Adjudicació
  
a) Data: 30 de setembre de 2005.
  
b) Contractista:
  
Lot 1: EBSCO Subscription Services Europe EBSCO Information Services.
  
c) Nacionalitat:
  
Lot 1: Espanya.
  
d) Import d'adjudicació:
  
Lot 1: 369.373,70 euros.
Diari Oficial de la Generalitat Valenciana


Sumari del DOGV 5007, del 17-05-2005 (2005/4849)

Informació pública de la convocatòria per a la provisió d'una butaca d'acadèmic de número.
------------------------------------------------------------------------------------------

### Dades del document

Número de DOGV
:   5007

Data del DOGV
:   17-05-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/4849


Data del document
:   03-05-2005

Organisme emissor
:   Reial Acadèmia de Medicina de la Comunitat Valenciana

Tipus de document
:   Resolució

Descriptors 

:   * metge
    * organització cultural
    * medicina

Informació pública de la convocatòria per a la provisió d'una butaca d'acadèmic de número. [2005/F4849]
  
Per acord d'esta reial acadèmia, en la sessió ordinària del dia 19 d'abril de 2005, es convoca la provisió d'una butaca d'acadèmic de número adscrit a la Secció II, corresponent a l'especialitat de Dermatologia.
  
Està reservada a doctors en Medicina i Cirurgia amb residència en qualsevol lloc de la Comunitat Valenciana.
  
Segons el que s'establix en l'article 8 del reglament de la corporació, els aspirants hauran de complir les condicions següents:
  
Primera: ser espanyol.
  
Segona: estar en possessió del grau de doctor.
  
Tercera: comptar amb 10 anys com a mínim d'exercici professional.
  
Quarta: haver-se distingit amb publicacions originals d'importància i sobre temes que corresponguen a la vacant a què aspiren, o tindre una pràctica de reconegut prestigi.
  
Les propostes hauran d'anar firmades per tres acadèmics de número, així com la relació de mèrits i publicacions dels interessats, i un exemplar de les més destacades.
  
Haurà d'acreditar-se amb certificat acadèmic el fet de ser doctor, tret dels catedràtics d'universitat que puguen ser proposats. En cap cas s'admetran sol·licituds directes. Els impresos que han de presentar-se a la secretaria de la corporació acadèmica es troben a disposició dels acadèmics de número a la secretaria de la corporació.
  
El termini de presentació de les propostes serà de 30 dies a partir del següent a aquell en què aparega esta convocatòria en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 4954, del 25-02-2005 (2005/1994)

RESOLUCIÓ de 21 de febrer de 2005, del conseller de Territori i Habitatge, per la qual es rectifiquen els errors materials existents i s'aprova definitivament el projecte de reparcel·lació que inclou la rectificació dels errors manifestats en la reparcel·lació del Sector de l'Àrea de Planejament Diferit núm. 23, del PGMOU d'Alacant.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4954

Data del DOGV
:   25-02-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/1994


Data del document
:   21-02-2005

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Alacant
    * pla d'urbanisme

RESOLUCIÓ de 21 de febrer de 2005, del conseller de Territori i Habitatge, per la qual es rectifiquen els errors materials existents i s'aprova definitivament el projecte de reparcel·lació que inclou la rectificació dels errors manifestats en la reparcel·lació del Sector de l'Àrea de Planejament Diferit núm. 23, del PGMOU d'Alacant. [2005/X1994]
  
De conformitat amb l'art. 59.4 b de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en relació amb l'art. 111 del Reial Decret 3.288/1978, de 25 d'agost, pel qual s'aprova el Reglament de Gestió Urbanística, es publica la Resolució del conseller de Territori i Habitatge, de 21 de febrer de 2005, per la qual es rectifiquen els errors materials existents i s'aprova definitivament el Projecte de Reparcel·lació que inclou la rectificació dels errors manifestats en la reparcel·lació del Sector ?APD/23- del Pla General d'Alacant.
  
La present resolució es troba depositada, per a la seua consulta pública, en les oficines de l'Institut Valencià d'Habitatge, SA, C/ En Bou, núm. 9 i 11, a València.
  
Contra la mateixa, que posa fi a la via administrativa, es podrà interposar potestativament, recurs de reposició, davant el conseller de Territori i Vivenda, en el termini d'un mes, comptat des de l'endemà de la seua notificació, de conformitat amb el que establixen els articles 116 i 117 de la Llei 4/1999, de modificació de la Llei 30/1992, de Règim Jurídic de les Administracions Públiques i del Procediment Administratiu Comú, o interposar-se directament recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptats des de l'endemà de la seua notificació o publicació, de conformitat amb el que preveu l'article 10 i 46 de la Llei reguladora de la Jurisdicció Contenciosa Administrativa, de 13 de juliol de 1998. Tot això sense perjuí que s'hi puga exercir qualsevol altre recurs que estime oportú.
Diari Oficial de la Generalitat Valenciana


Sumari del DOGV 4944, del 11-02-2005 (2005/1034)

RESOLUCIÓ de 28 de gener de 2005, de la secretària autonòmica de Telecomunicacions i Societat de la Informació, per la qual es deroga la política de certificació per a correu i aplicacions segures.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4944

Data del DOGV
:   11-02-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/1034


Data del document
:   28-01-2005

Organisme emissor
:   Conselleria d'Infraestructures i Transport

Tipus de document
:   Resolució

Anàlisi jurídica

 Descriptors 

:   * telecomunicació
    * signatura electrònica
    * canvi tecnològic
    * comunicació de dades

RESOLUCIÓ de 28 de gener de 2005, de la secretària autonòmica de Telecomunicacions i Societat de la Informació, per la qual es deroga la política de certificació per a correu i aplicacions segures. [2005/X1034]
  
Per mitjà de Decret 87/2002, de 30 de maig, del Govern Valencià, pel qual es regula la utilització de la firma electrònica avançada en la Generalitat Valenciana (DOGV núm. 4.265, de 6 de juny de 2002) la Generalitat Valenciana es constituïx en autoritat de certificació, i les seues funcions són atribuïdes a la secretària autonòmica de Telecomunicacions i Societat de la Informació.
  
L'article 9.4, apartats b, c, d i e d'este mateix decret expressa que correspon a l'autoritat certificadora redactar, mantindre, revisar i aprovar les polítiques de certificació que regixen el funcionament dels servicis de certificació, de tal manera que siguen accessibles i comprensibles per les parts interessades, enteses estes com les que faran ús dels certificats de firma electrònica, com a titulars o com a parts confiants.
  
Per Resolució de 20 de gener de 2003, de la directora general de Telecomunicacions i Modernització, es dóna publicitat a la política de certificació per a correu i aplicacions segures. A causa de l'entrada en vigor de la Llei 59/2003, de 18 de desembre, de Firma Electrònica, que va entrar en vigor el 20 de març de 2004, s'ha produït un canvi en les polítiques de certificació de l'autoritat de certificació de la Comunitat Valenciana, per a adaptar-les a esta nova realitat jurídica. Per això, per a donar-li la màxima transparència a este document, resolc:
  
Derogar el document de política de certificació per a certificats destinats a correu i aplicacions segures, per a garantir la coherència amb la Declaració de Pràctiques de Certificació aprovada per Resolució de 10 de setembre de 2004, publicada en el Diari Oficial de la Generalitat Valenciana el dia 17 de setembre de 2004. Això implica que no es continuaran emetent certificats sota esta política de certificació. No obstant això, els certificats emesos sota esta continuaran sent vàlids fins a la data de caducitat.
Diari Oficial de la Generalitat Valenciana


Sumari del DOGV 5011, del 23-05-2005 (2005/4948)

Actuacions de divorci contenciós número 291/2004. Cèdula de notificació.
------------------------------------------------------------------------

### Dades del document

Número de DOGV
:   5011

Data del DOGV
:   23-05-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/4948


Organisme emissor
:   Jutjat de Primera Instància Número 24 de València

Tipus de document
:   Anunci

Actuacions de divorci contenciós número 291/2004. Cèdula de notificació. [2005/Q4948]
  
Procediment: divorci contenciós 291/2004
  
Demandant: Josefa Martínez Expósito
  
Procuradora: María José Vivó Soriano
  
Demandat: Francisco Javier Alonso Galvis Vírguez.
  
Ángel Olmeda Buendía, secretari del Jutjat de Primera Instància número 24 de València, mitjançant este edicte faig saber:
  
Que en les actuacions de divorci contenciós número 291/2004, a instància de Josefa Martínez Expósito contra Francisco Javier Alonso Galvis Vírguez, en data 8 d'abril de 2005 s'ha dictat sentència la part dispositiva de la qual diu així:
  
Decisió
  
Que, amb l'estimació de la demanda de divorci instada per la representació processal de Josefa Martínez Expósito contra Francisco Javier Alonso Galvis Vírguez, declare dissolt a causa de divorci el matrimoni format pels anteriors cònjuges, amb tots els efectes legals.
  
Cada part pagarà les costes processals ocasionades a la seua instància, i les comunes a mitges.
  
Manera d'impugnació: mitjançant un recurs d'apel·lació davant l'Audiència Provincial de València (article 455 de la Llei d'Enjudiciament Civil).
  
El recurs es prepararà a través d'un escrit presentat en este jutjat en el termini de cinc dies hàbils, comptadors des del sendemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 de la Llei d'Enjudiciament Civil).
  
Esta és la meua sentencia, que pronuncie, mane i firme».
  
I perquè valga de notificació en forma al demandat, Francisco Javier Alonso Galvis Vírguez, amb domicili desconegut, expedisc i firme el present edicte.
Diari Oficial de la Generalitat Valenciana


Sumari del DOGV 5040, del 01-07-2005 (2005/7676)

Informació pública del programa d'actuació integrada del sector industrial PERI-1 i sector industrial Estació les Valls, de Sagunt.
-----------------------------------------------------------------------------------------------------------------------------------

### Dades del document

Número de DOGV
:   5040

Data del DOGV
:   01-07-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7676


Organisme emissor
:   Urbanizaciones Cuartell, SL

Tipus de document
:   Anunci

Informació pública del programa d'actuació integrada del sector industrial PERI-1 i sector industrial Estació les Valls, de Sagunt. [2005/Q7676]
  
Als efectes previstos en la Llei 6/1994, Reguladora de l'Activitat Urbanística, es fa saber mitjançant el present anunci:
  
1. La mercantil Urbanizaciones Cuartell, SL, ha formulat el programa d'actuació integrada del sector industrial PERI-1, i sector industrial Estació les Valls, de Sagunt, que inclou homologació modificativa del Pla General d'Ordenació Urbana, estudi d'impacte ambiental, pla de reforma interior de millora, pla parcial de millora i avantprojectes d'urbanització; a l'empara del que disposen els articles 48 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
2. En aplicació del que disposa l'article 48.1.c de la Llei Reguladora de l'Activitat Urbanística, l'esmentat programa d'actuació integrada i els documents urbanístics annexos se sotmeten a informació pública durant el termini de 20 dies, a comptar des de la publicació de l'anunci en el Diari Oficial de la Generalitat Valenciana.
  
3. Durant l'esmentat termini de 20 dies, es podran formular qualsevulla al·legacions, en els termes previstos en la Llei 6/1994, per a la qual cosa es podrà consultar la documentació protocol·litzada a la Notaria de Francisco Bañón Sabater, amb domicili a Sagunt (València), plaça de l'Antiga Moreria, número 4, baixos, el dies hàbils en horari de 10.00 a 13.00 hores; on podran obtenir una còpia de l'acta de protocol·lització de l'alternativa tècnica i els projectes i documents annexos, o sol·licitar-ne l'exhibició.
  
4. Així mateix, l'esmentada documentació es podrà consultar als locals de l'Ajuntament de Sagunt, durant el mateix termini de 20 dies, en horari d'oficina, on es podran presentar tant les al·legacions que s'estime oportunes com alternatives tècniques que vulguen competir amb l'exposada al públic, com proposicions juridicoeconòmiques per a executar qualsevulla alternativa tècnica, en el termini de cinc dies des del següent dia hàbil a la finalització del termini previ de 20 dies.
  
5. La present publicació serveix així mateix per a posar el seu contingut en coneixement d'aquells titulars cadastrals desconeguts, o el domicili dels quals no consta en la relació emesa pel Centre de Gestió Cadastral, i que són els següents:
Diari Oficial de la Generalitat Valenciana


Sumari del DOGV 5120, del 24-10-2005 (2005/11169)

Notificació en extracte a José María Pérez Sellés. Expedient disciplinari núm. 21/2005.
---------------------------------------------------------------------------------------

### Dades del document

Número de DOGV
:   5120

Data del DOGV
:   24-10-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/11007


Organisme emissor
:   Conselleria de Sanitat

Tipus de document
:   Anunci

Notificació en extracte a José María Pérez Sellés. Expedient disciplinari núm. 21/2005. [2005/X11409]
  
No s'ha pogut notificar a la persona interessada de l'acte administratiu que a continuació es relaciona. Se'n fa ara una publicació en extracte en el Diari Oficial de la Generalitat Valenciana, segons que establixen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Perquè puga tindre coneixement íntegre de l'acte i en quede constància, l'interessat podrà comparéixer en el termini de 10 dies hàbils, a comptar des de l'endemà de la publicació del present anunci en el Diari Oficial de la Generalitat Valenciana, a la seu de l'òrgan instructor, Hospital Mare de Déu dels Lliris, C/ Polígon Caramanxel s/n, Admissió ?Cita prèvia- 03201 Alcoi, de 9.00 a 14.00 hores.
  
Expedient disciplinari núm. 21/2005
  
Persona interessada: José María Pérez Sellés
  
Últim domicili conegut: Antiga de Sant Roc núm. 15, Cocentaina.
  
Extracte del contingut: notificació plec de càrrecs.
Diari Oficial de la Generalitat Valenciana


Sumari del DOGV 4952, del 23-02-2005 (2005/1656)

Notificació a Jhon Wilhelmina Kuispers. Expedient 278/4664 IDO.
---------------------------------------------------------------

### Dades del document

Número de DOGV
:   4952

Data del DOGV
:   23-02-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/1656


Organisme emissor
:   Conselleria de Territori i Habitatge

Tipus de document
:   Anunci

Notificació a Jhon Wilhelmina Kuispers. Expedient 278/5996 WML. [2005/A1656]
  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria de Territori i Habitatge a la persona o entitat denunciada que a continuació s'allista, ja que s'ha intentat la notificació en l'últim domicili conegut, però aquesta no s'ha pogut practicar.
  
Expedient número: 278/8898 OZP.
  
Interessat: Jhon Wilhelmina Kuispers.
  
Últim domicili conegut: partida La Hoya, políg. 3, al costat núm. 54, baix 1, d'Elx (Alacant).
  
Assumpte: resolució que dicta el director territorial de Territori i Habitatge d'Alacant el 28 de gener de 2005.
  
El corresponent expedient es troba en l'Àrea de la Inspecció del Territori de la Conselleria de Territori i Habitatge, carrer Francesc Cubells, 7, 46436 València, on haurà de comparéixer per a conéixer el contingut íntegre de l'acte en el termini de 10 dies hàbils, comptadors des de l'endemà de la publicació del present edicte en el Diari Oficial de la Generalitat Valenciana.
  
S'informa la persona interessada del dret que l'assisteix d'aportar les al·legacions que estime convenients en la seua defensa, o, si és el cas, d'interposar recurs, tot això dins del termini legalment establit. Transcorregut aquest, sense haver fet ús d'aquest dret, es dictaran les resolucions oportunes.
Diari Oficial de la Generalitat Valenciana


Sumari del DOGV 4989, del 20-04-2005 (2005/3894)

Notificació per compareixença a Aadmi El Hadi i altres.
-------------------------------------------------------

### Dades del document

Número de DOGV
:   4989

Data del DOGV
:   20-04-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/3894


Organisme emissor
:   Agència Estatal d'Administració Tributària. Delegació Especial de València

Tipus de document
:   Anunci

Notificació per compareixença a Aadmi El Hadi i altres. [2005/F3894]
  
En virtut del que s'establix en l'article 112 de la Llei General Tributària (Llei 58/2003, de 17 de desembre), no sent possible practicar la notificació per causes no imputables a l'administració i havent-se realitzat, almenys, els intents de notificació exigits per l'article esmentat, per mitjà d'este anunci se cita els obligats tributaris o representants que s'allisten en l'annex, per a ser notificats per compareixença dels actes administratius derivats dels procediments que s'hi inclouen.
  
Els interessats o els seus representants hauran de comparéixer en el termini màxim de 15 dies naturals, comptats des de l'endemà de la publicació del present anunci en el butlletí oficial corresponent, en horari de 09.00 a 14.00 hores, de dilluns a divendres, als llocs que en cada cas s'assenyalen, a l'efecte de practicar-se les notificacions pendents en els procediments tramitats pels òrgans indicats en l'annex.
  
Quan haja transcorregut el termini esmentat i no s'haguera comparegut, la notificació s'entendrà produïda a tots els efectes legals des de l'endemà del venciment del termini establit per a comparéixer.
  
València, 11 d'abril de 2005.- El delegat especial de l'Agència Tributària: Inocente Altozano Ferragut.
  
Agència Tributària
  
Delegiació Especial de València